Varšavas pakta iebrukums Čehoslovākijā
Varšavas pakta iebrukums Čehoslovākijā, arī operācija "Donava" (krievu: операция «Дунай»), bija Varšavas pakta karaspēka (izņemot Rumāniju) ienākšana Čehoslovākijā, kas sākās 1968. gada 21. augustā un izbeidza Prāgas pavasari. Lielākais karaspēka kontingents tika nodrošināts no PSRS. Apvienoto grupējumu (līdz 500 000 karavīru un 5000 tanku) komandēja armijas ģenerālis Ivans Pavlovskis (Иван Павловский).